Изх. № 6597/10.05.2019 г.

**ПРОТОКОЛ**

**№ 1**

за отваряне офертите на участниците в процедура – публично състезание за възлагане на обществена поръчка с предмет: **“Доставка и монтаж на хладилници, фризери и мини барове за обектите на ИА „Военни клубове и военно-почивно дело” по обособени позиции“,** открита с Решение № 5302/12.04.2019 г., на изпълнителния директор на ИА „Военни клубове и военно-почивно дело“.

**І.** На 08.05.2019 г. от 14:00 часа, в гр. София, в сградата на Изпълнителна агенция „Военни клубове и военно-почивно дело” (ИА “ВКВПД”), находяща се на бул. „Цар Освободител” № 7, комисия назначена със Заповед № 515/08.05.2019 г., на изпълнителния директор на ИА “ВКВПД”, в състав:

**Председател**: Диана Ташева – главен експерт в отдел „Обществени поръчки”, дирекция „Управление на държавната собственост и жилищен фонд“;

**Членове**: 1. Ирина Колева – главен експерт в отдел „Координация, контрол, маркетинг и реклама“, главна дирекция „Военно-почивно дело и военни клубове“;

2. Соня Савова – главен експерт в отдел „Счетоводство“, дирекция „Финанси“,

се събра със задача отваряне на офертите в процедура – публично състезание за възлагане на обществена поръчка с предмет: “ Доставка и монтаж на хладилници, фризери и мини барове за обектите на ИА „Военни клубове и военно-почивно дело” по обособени позиции ”.

След запознаване със заповедта за назначаване на комисията и съдържанието на протокола по чл. 48, ал. 6 от Правилника за прилагане на Закона за обществените поръчки (ППЗОП), членовете на комисията попълниха декларации по чл. 103, ал. 2 от Закона за обществените поръчки (ЗОП).

В присъствието на всички членове, председателят на комисията откри заседанието.

На публичното отваряне на офертите не присъстваха представители на участниците, лица по чл. 54, ал. 2 от ППЗОП.

Съгласно обявлението за обществената поръчка, крайният срок за получаване на оферти е 17:30 часа на 07.05.2019 година.

До крайния срок в деловодството на ИА „Военни клубове и военно-почивно дело“ са подадени 2 (два) броя оферти:

|  |  |  |  |
| --- | --- | --- | --- |
| **№** | **Вх. №/дата** | **Име на участника** | **Обособена позиция** |
| 1. | вх. № 5380/07.05.2019 г.  в 11:51 ч. | „ПЕРУН ККБ“ ЕООД | I-ва обособена позиция |
| 2. | вх. № 5405/07.05.2019 г.  в 16:47 ч. | „ШКОЛСНАБ 2001“ ЕООД | I-ва обособена позиция |

Офертите са представени в запечатани непрозрачни опаковки. Няма оферти, постъпили след крайния срок.

На основание чл. 54, ал. 3 от ППЗОП, комисията отвори запечатаните оферти по реда на тяхното постъпване, както следва:

1. Комисията отвори офертата на **„ПЕРУН ККБ” ЕООД** с вх. № 5380/07.05.2019 г.и констатира, че е подадена в запечатана непрозрачна опаковка с ненарушена цялост, в съответствие с изискванията на възложителя. Офертата е подадена за I-ва обособена позиция – „Мини барове, фризери, ледогенератори, хладилни маси за зеленчуци, хладилници, хладилни шкафове, хладилни витрини, хладилни сок машини“.

Председателят и членовете на комисията подписаха техническото предложение и плика на ценовото предложение на участника.

2. Комисията отвори офертата на **„ШКОЛСНАБ 2001” ЕООД** с вх. № 5405/07.05.2019 г. и констатира, че е подадена в запечатана непрозрачна опаковка с ненарушена цялост, в съответствие с изискванията на възложителя. Офертата е подадена за I-ва обособена позиция – „Мини барове, фризери, ледогенератори, хладилни маси за зеленчуци, хладилници, хладилни шкафове, хладилни витрини, хладилни сок машини“.

Председателят и членовете на комисията подписаха техническото предложение и плика на ценовото предложение на участника.

След отваряне на подадените оферти за участие приключи публичната част от заседанието на комисията. В съответствие с чл. 51, ал. 4, т. 1 от ППЗОП, председателят свика следващото заседание на комисията на 09.05.2019 г.

**ІІ.** На свое закрито заседание проведено на 09.05.2019 г. в 14:00 часа, определената със Заповед № 515/08.05.2019 г. комисия продължи своята работа по разглеждане на представените оферти.

**ІІІ.** На основание чл. 54, ал. 7 от ППЗОП комисията пристъпи към разглеждане на документите, свързани с личното състояние и критериите за подбор на участниците по реда на постъпване на техните оферти.

1. **По офертата на „Перун ККБ” ЕООД с вх. № 5380/07.05.2019 г.**

Комисията, разгледа представената оферта от дружеството „ПЕРУН ККБ“ ЕООД с ЕИК 101729823 и установи, че приложените документи за подбор отговарят на изискванията на възложителя, посочени в документацията на обществената поръчка.

Комисията лично разгледа представеният електронен носител (CD) от „ПЕРУН ККБ“ ЕООД Единен европейски документ за обществени поръчки (еЕЕДОП) и констатира следната непълнота или несъответствие, както следва:

Участникът е представил еЕЕДОП подписан с валиден електронен подпис от управителя и едноличен собственик на капитала на дружеството.

1. В част IV: „Критерии за подбор“, раздел В: „Технически и професионални способности“, участникът е декларирал, че през референтния период е извършил доставка от конкретния вид за получател Министерство на младежта и спорта – гр.София, по сключен договор № 23-00-36/16.04.2018 г. в следствие на обществена поръчка. Предмета на сключения договор е „Доставка на електроуреди във връзка с изпълнението на проекти по ОП „Региони в растеж 2014-2020г. ОП № 1 „Доставка на електроуреди за нуждите на Спортно училище „Майор Атанас Узунов“ и общежития гр. Русе, включващо: мини барове – 406 броя; фризери – 12 броя; хладилници – 30 броя; хладилни шкафове – 7 броя; - ледогенератори – 2 броя.

На основание чл. 67, ал. 5, Възложителя може да изисква по всяко време след отварянето на заявленията за участие или офертите представяне на всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата.

***В тази връзка, комисията реши да уведоми участника, че в срок до 5 (пет) работни дни от получаването на настоящия протокол да представи документи, доказващи извършени доставки на артикули, предмет на обществената поръчка, покриващи обема, посочен в документацията.***

1. **По офертата на „ШКОЛСНАБ 2001” ЕООД с вх. № 5405/07.05.2019 г.**

Комисията, разгледа представената оферта от дружеството „ШКОЛСНАБ 2001“ ЕООД с ЕИК 175448634 и установи, че приложените документи за подбор отговарят на изискванията на Възложителя, посочени в документацията на обществената поръчка.

Комисията лично разгледа представеният електронен носител (CD) от ШКОЛСНАБ 2001“ ЕООД Единен европейски документ за обществени поръчки (еЕЕДОП) и констатира следното:

Участникът е представил еЕЕДОП подписан с валиден електронен подпис от управителия на дружеството.

Комисията не констатира несъответствие и липса на информация относно критериите за подбор на участника „ШКОЛСНАБ 2001“ ЕООД, декларирани в еЕЕДОП, по отношение на изискванията на Възложителя, посочени в документацията за участие в обществената поръчка.

***С оглед на това, комисията единодушно реши, да допусне „ШКОЛСНАБ 2001” ЕООД до етап на разглеждане на техническото му предложение.***

**IV.** За отстраняване на установената липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, съгласно чл. 54, ал. 9 от ППЗОП, в срок до 5 (пет) работни дни от получаването на настоящия протокол, участниците, по отношение на които е констатирано несъответствие или липса на информация, могат да представят на комисията нов електронно подписан eЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие.

Допълнителна информация и документи могат да се представят на адрес: гр. София, бул. “Цар Освободител” № 7, на вниманието на комисия, назначена със Заповед № 515/18.05.2019 г. на изпълнителния директор на ИА „Военни клубове и военно - почивно дело”.

Настоящият протокол се състави на основание чл. 54, ал. 7 от ППЗОП.

**КОМИСИЯ:**

**ПРЕДСЕДАТЕЛ:**

/П/ /Диана Ташева /

**ЧЛЕНОВЕ:**

1. /П/ /Ирина Колева/

1. /П/ /Соня Савова/